ગુજરાત રાજ્યના મુખ્‍ય મંત્રી નરૈન્‍દ્ર મોદીએ ૨૩મી જાન્‍યુઆરી,૨૦૦૯ નેતાજી સુભાષચંદ્ર બોઝની જન્‍મજયંતી એ હરિપુરા ખાતે ઇ-ગ્રામ યોજનાનો પ્રારંભ કર્યો. હરિપુરા એ જગા છે કે જ્યાંથી નેતાજી સુભાષચદ્ર બોઝે રાષ્‍ટ્રને સ્‍વતંત્ર કરવાનું રણશિંગુ ફુક્યું હતું. ઇ-ગ્રામ યોજના અંતર્ગત પ્રારંભિક સ્‍તરે રાજ્યની ૧૩,૭૧૬ ગ્રામ-પંચાયતો અને ૬,૦૦૦ જનસહાયક કેન્‍દ્રોનું સંચાર-માહિતીના સેતુ દ્વારા જોડાણ થયું. દરેક ગામડાંઓ દ્રશ્‍ય-શ્રાવ્‍ય તકનિકી દ્વારા પરિસંવાદ કાર્યક્રમોથી સજ્જ બન્‍યા, રાજ્યની વિવિધ નાગરિક કલ્‍યાણ તેમજ વિકાસલક્ષી યોજનાની માહિતી - તેના ફોર્મ તેમજ નાગરિક અધિકારના દસ્‍તાવેજો અને પ્રમાણપત્રોની ઉપલબ્‍ધી વગેરે ઇ-ગ્રામ યોજનાના મુખ્‍ય આકર્ષણો છે. ઉપરાંત ખેડૂતોને સાત/બારના ઉતારાની ખરી નકલો પચાયતઘરો માંથી મળી શકે છે. ઇ-ગ્રામ યોજનામાં વિ-સેટ તકનિકી દ્વારા બ્રોડબેન્‍ડ જોડાણ, રાજ્યની પંચાયતો અન્‍યોન્‍ય સાથે નિશુલ્‍ક વાર્તાલાપ કરી શકે, સામાન્‍ય જનસેવા સુવિધાઓ, ઇન્‍ટરનેટ તેમજ સાઇબર જોડાણ ઉપરાંત વીજળી અને ટેલીકોમના વપરાશી બિલો, વિઝા અને ઇ-ટપાલ સેવાઓ વગેરે ઇ-ગ્રામ યોજના અંતર્ગત તેની વેબસાઇટ પર ઉપલબ્‍ધ બનાવી.